Birutis
Birutis − lietuviška vyriškos giminės pavardė. Šios pavardės moteriškosios giminės formos yra: Birutienė (ištekėjusi moteris) ir Birutytė (mergautinė pavardė). Pavardę turi šie garsesni asmenys: Birutis Stasys Birutis (Birutavičius, 1893–1972) – Lietuvos karinis veikėjas, pulkininkas; Šarūnas Birutis (g. 1961) – Lietuvos politikas, buvęs Europos Parlamento narys; Laurynas Birutis (g. 1997) – krepšininkas. Pavardė Birùtis kilusi iš Šiaurės Lietuvos (Ylakiai, Lygumai, Gruzdžiai, Papilė), taip pat užrašyta Kurkliuose. Kilmė neaiški – gali būti iš liet. birùtis „birus; smulkaus sudėjimo“ arba mažybinė pavardžių Bira, Byra, Biras forma. Pastarosios irgi siejamos su žodžiais birùs, byrėti.